Az oktatási és nevelési rendszer alapjairól szóló törvény (Az SZK Hivatalos Közlönye, 88/2017., 27/2018.– más törvény, 10/2019. és 6/2020. szám) 185. szakaszának 1. bekezdése alapján, figyelemmel a törvény 28. szakaszának 6. bekezdésére, továbbá A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014., 54/2014. – más határozat, 37/2016., 29/2017. és 24/2019. szám) 15. szakasza, 16. szakaszának 2. bekezdése, 24. szakaszának 2. bekezdése és 37. szakaszának 4. bekezdése alapján, a tartományi titkár

**SZABÁLYZATOT**

hoz

**A VAJDASÁG AUTONÓM TARTOMÁNYI SZÉKHELYŰ KÖZÉPISKOLÁK**

**2020/2021. ISKOLAÉVI ISKOLAI NAPTÁRÁRÓL**

1. szakasz

 A jelen Szabályzat megállapítja a 2020/2021. iskolaév folyamán a Vajdaság autonóm tartományi székhelyű középiskolákban az oktató-nevelő tevékenység (elméleti oktatás, gyakorlati oktatás, gyakorlatok) teljesítésének és a tanulók iskolaszüneteinek időpontját és tartamát.

 Az oktató-nevelő tevékenységnek a középiskolai tantervben és programban előirányzott más kötelező és fakultatív formáit az évi munkaprogramban kell tervezni.

2. szakasz

A középiskolában a tanítást, valamint az oktató-nevelő tevékenység egyéb formáit két félévben kell megvalósítani.

Az első félév 2020. szeptember 1-jén kezdődik, és 2020. december 23-án ér véget. Az első félévben a tanítási napok száma 82.

A második félév 2021. január 18-án kezdődik, és a következőképpen fejeződik be:

- 2021. május 21-én a gimnáziumok negyedik osztályos tanulói számára, a tanítási napok száma 83,

- 2021. május 28-án a négyéves szakközépiskolák negyedik osztályos és a hároméves szakközépiskolák harmadik osztályos tanulói számára, a tanítási napok száma 88,

- 2021. június 18-án, a gimnáziumok és a négyéves szakközépiskolák első, második és harmadik osztályos, valamint a hároméves szakközépiskolák első és második osztályos tanulói számára, a tanítási napok száma 103.

Azoknak a hároméves szakiskoláknak az első és második osztályos tanulói, illetve négyéves szakiskolák első, második és harmadik osztályos tanulói számára, amely iskoláknak a tantervei és programjai a szakmai gyakorlat megvalósítását minden tanulóra egyéni megvalósítási terv alapján irányozták elő, a második félév legkésőbb 2021. augusztus 10-én fejeződik be.

3. szakasz

A jelen Szabályzat 1. szakaszának 1. bekezdésében említett oktató-nevelő tevékenységet a következőképpen kell megvalósítani:

* a gimnáziumokban:
* az első, a második és a harmadik osztályban 37 ötnapos tanítási héten, illetve 185 tanítási napon,
* a negyedik osztályban 33 ötnapos tanítási héten, illetve 165 tanítási napon;
* a szakközépiskolákban:
* a hároméves iskolák első és második osztályában és a négyéves iskolák első, második és harmadik osztályában 37 ötnapos tanítási héten, illetve 185 tanítási napon,
* a hároméves iskola harmadik és a négyéves iskola negyedik osztályában 34 ötnapos tanítási héten, illetve 170 tanítási napon.

Amennyiben a tanulók és a dolgozók biztonságának, illetve egészségének veszélyeztetettségéből eredően nem lehet megvalósítani az oktató-nevelő munka kötelező formáit a tanítási hetek és tanítási napok teljes számában éves szinten, lehetőség van a megállapított ötnapos tanítási hetek, illetve tanítási napok meghatározott számától való 5%-os eltérésre.

A Vajdaság autonóm tartományi székhelyű középiskolák 2020/2021. iskolaévi iskolai naptárának táblázatos áttekintése, amely a jelen Szabályzat szerves részeként a mellékletben található, féléves és negyedéves bontásban van.

A tanítási napok száma az első negyedévben 41, a második negyedévben 41, a harmadik negyedévben 50.

A negyedik negyedévben a gimnáziumok és a négyéves szakközépiskolák első, második és harmadik osztályos tanulói számára a tanítási napok száma 53, a hároméves szakiskolák harmadik osztályos tanulói számára és a négyéves oktatásban a negyedik osztályos tanulók számára 38, a gimnázium negyedik osztályos tanulói számára pedig 33.

4. szakasz

A művészeti iskolák első, második, harmadik és negyedik osztályában a tantervet és programot az iskola éves munkaprogramja szerint öt- vagy hatnapos tanítási héten teljesítik, a törvény alapján.

5. szakasz

A tanítási időszakban az iskola az éves munkaprogram tervébe legfeljebb négy tanítási szombatot iktathat be, a következő esetekben:

* ha az iskolanapot tanítási napon ünnepelik, vagy
* tanítási napon az iskola tanulóinak többsége egyidejűleg tanulmányi kirándulásra megy, vagy más tevékenységben vesz részt, vagy
* tanítási napon a tanulók többsége sportrendezvényen vagy társadalmi rendezvényen vesz részt, vagy az iskola verseny, társadalmi vagy sportrendezvény házigazdája,
* vallási ünnepen vagy a Szerb Köztársaság bizonyos nemzeti kisebbségének nemzeti tanácsa által megállapított nemzeti kisebbségi ünnepen a tanulók vagy a foglalkoztatottak nagyobb létszámú távolmaradása miatt nehézségek merülnek fel a tanítási folyamatban.

A jelen szakasz 1. bekezdése értelmében elmulasztott tanítási napot pótló munkaszombatot abban a negyedévben kell kijelölni, amelyikben a nem tanítási napként meghatározott nap is szerepel.

 Az iskolanaptártól való minden más eltérés esetén, az iskola köteles Az oktatási és nevelési rendszer alapjairól szóló törvény (Az SZK Hivatalos Közlönye, 88/2017., 27/2018. –más tv., 10/2019. és 6/2020. szám) 28. szakaszának 5. bekezdése, valamint 105. szakaszának 3. és 4. bekezdése szerint eljárni.

6. szakasz

 A tanév folyamán a tanulók téli, tavaszi és nyári szünetet kapnak.

 A téli szünet 2020. december 24-én kezdődik, és 2021. január 15-én ér véget.

 A tavaszi szünet két részből áll. A tavaszi szünet első része 2021. április 2-án kezdődik, és 2021. április 5-én ér véget. A tavaszi szünet második része 2021. április 30-án kezdődik és 2021. május 3-án ér véget.

 A nyári szünidő a gimnáziumok negyedik osztályos tanulói, a négyéves szakközépiskolák negyedik osztályos tanulói és a hároméves szakközépiskolák harmadik osztályos tanulói számára az érettségi vizsga/záróvizsga befejeztével kezdődik és 2021. augusztus 31-én ér véget.

 A nyári szünidő a gimnáziumok és a négyéves szakközépiskolák első, második és harmadik osztályos tanulói számára és a hároméves szakközépiskolák első és második osztályos tanulói számára 2021. június 21-én kezdődik és 2021. augusztus 31-én ér véget.

7. szakasz

 Az első, illetve a második félév befejeztével a tanulmányi eredmények közlése és az értesítőkönyvek, bizonyítványok és oklevelek kiosztása az iskola éves munkatervében megállapított időpontban történik.

8. szakasz

Az iskolák az állami és a vallási ünnepeket A Szerb Köztársaságban az állami és más ünnepekről szóló törvény (Az SZK Hivatalos Közlönye, 43/2001., 101/2007. és 92/2011. szám) alapján ünnepelik.

Az iskolák a megünneplik, illetve megemlékeznek:

- a II. világháború szerb áldozatainak emléknapját - október 21-e, munka- és tanítási nap,

- a tanügyi dolgozók napját - november 8-a,

- az első világháborút lezáró békekötés napját - november 11-e, munkaszüneti, nem tanítási nap,

* Szent Száva – az iskolák védőszentjének napját - január 27-e, munkanap, nem tanítási nap,
* a Gyertyaszentelőt – Szerbia államiságának napját - február 15-e, és amelyet 2021. február 15-én és 16-án ünnepelnek, mint munkaszüneti, nem tanítási napot,
* a holokausztra, a népirtás és a második világháborúban a fasizmus más áldozatainak emléknapjára - április 22-e, munkanap és tanítási nap,
* a munka ünnepét - május 1-je, amelyet 2021. május 1-jén, 2-án és 3-án ünnepelnek, mint nem tanítási napot,
* a győzelem napját - május 9-, munkanap és tanítási nap,
* Vid-napját - a rigómezei csata emléknapját - június 28-a.

9. szakasz

 A tanulók és az iskola dolgozói a következő vallási ünnepeken jogosultak távol maradni a tanításról, illetve a munkáról:

* a pravoszláv vallásúak - a család védőszentje ünnepének első napján,
* a vallási ünnepeket a Gergely-naptár, illetve a Julián-naptár szerint ünneplő vallásfelekezetek tagjai – a karácsony első napján, a húsvéti ünnepeken nagypéntektől kezdve az ünnep második napjával bezárólag,
* az iszlám közösség tagjai – 2021. május 13-án, a ramadán első napján és 2021. július 20-án, az áldozati ünnep első napján,

- a zsidó közösség tagjai - 2021. március 28-án, a paszha/pészah napján és 2020. szeptember 28-án, a jom kippur első napján.

10. szakasz

- magyar nemzeti közösség:

\* március 15-e, az 1848/49-es forradalom és szabadságharc napja

\* augusztus 20-a, Szent István-napja

\* október 23-a, az 1956-os forradalom és szabadságharc kezdetének napja

- bosnyák nemzeti közösség:

\* május 11-e, a bosnyák nemzeti zászló napja

\* a ramadán első napja

\* az áldozati ünnep első napja

\* november 20-a, a ZAVNOS (a sandžaki népfelszabadítás antifasiszta tanácsának) napja.

- bunyevác nemzeti közösség:

\* február 2-a, a Veliko prelo napja

\* február 23-a, az első nemzeti tanács megválasztásának napja

\* augusztus 15-e, Dužijanca napja

\* november 25-e, a szerbek, bunyevácok és a többi szláv nép nagy nemzetgyűlése megtartásának napja Újvidéken, 1918-ban

- horvát nemzeti közösség:

\* március 19-e, Szent József ünnepe

\* augusztus 15-e, Ivan Antunović szabadkai püspök születésének napja

\* október 16-a, Jelasics József bán születésének napja

\* december 15-e, a Horvát Nemzeti Tanács megalakításának napja

- román nemzeti közösség:

\*január 15-e, Mihai Eminescu nemzeti költő születésének napja

\* szeptember 4-e, Nagyboldogasszony ünnepe

\* december 1-je, Románia nemzeti ünnepe

\* december 7-e, a Nemzeti Tanács napja

- ruszin nemzeti közösség:

\* január 17-e, a ruszinok napja

- ukrán nemzeti közösség:

\* május 17-e, a szerbiai ukrán közösség napja

\* október 14-e, az ukrán hősök napja

- macedón nemzeti közösség:

\* augusztus 2-a, Illés-nap – Macedónia törökök elleni népfelkelésének napja

\* szeptember 8-a, a Macedón Köztársaság államiságának napja

\* október 11-e, a harcosok napja

\* december 16-a, a Nemzeti Tanács napja

- német nemzeti közösség:

\* december 15-e, a Nemzeti Tanács megalakításának napja

- roma nemzeti közösség:

\* január 14-e, Vasilica

\* március harmadik péntekje - Bibija

\* április 8-a, nemzetközi roma nap

\* május 6-a, Szent György-napja

- bolgár nemzeti közösség:

\* március 3-a, a török rabság alóli felszabadulás napja

\* május 24-e, Cirill és Metód napja

\* november 1-je, a népébresztők napja

- cseh nemzeti közösség:

\* február 4-e, a cseh irodalom napja

\* március 28-a, az oktatás napja

\* május 16-a, a Nemzeti Tanács napja

\* szeptember 28-a, a csehek napja (Szent Vencel)

\* október 4-e, a cseh nyelv napja

- szlovák nemzeti közösség

\* augusztus első hétvégéje – a szlovák népi ünnepek napja.

11. szakasz

A téli szünet idején az iskola tervezhet emelt szintű oktatást és pótoktatást a tanulók számára.

A jelen szakasz 1. bekezdésében említett emelt szintű oktatás és pótoktatás óraszámáról, a bevont tanulók számáról és az órarendről az igazgató dönt a tantestület javaslatára.

12. szakasz

 A felvételi vizsgák megszervezése a tanulók középiskolába iratkozására a 2021/2022 iskolaévre a 2021. május 7-16. közötti időszakban történik, a következők intézményekben:

* a tanítás egy részét két tanítási nyelven folytató középiskolák;
* középfokú balettiskolák;
* a matematikában tehetséges tanulók tagozatai;
* a fizikában tehetséges tanulók tagozatai;
* a számítástechnikában és informatikában tehetséges tanulók tagozatai;
* a színpadi és audiovizuális művészetben tehetséges tanulók tagozatai;
* a földrajzban és történelemben tehetséges tanulók tagozatai;
* a biológiában és kémiában tehetséges tanulók tagozatai;
* a nyelvekben tehetséges tanulók tagozatai (vizsga szerb nyelv/anyanyelv és irodalom vizsga és idegen nyelv vizsga);
* középfokú zeneiskolák;
* képzőművészeti és művészetoktató iskolák.

 A sportban tehetséges tanulók tagozataiba iratkozáshoz szükséges dokumentumok átadásának dátuma 2021. május 15. szombat és május 17., hétfő.

13. szakasz

Az iskola köteles az éves munkatervével az iskolaév folyamán két munkanapot (szombat – 2020. szeptember 12-én vagy 2020. szeptember 19-én az első félévben, és szombat – 2020. május 15-én vagy 2020. május 22-én, a második félévben) előirányozni a választható tantárgy (polgári nevelés, hitoktatás és más) tevékenységei, illetve a tanításon kívüli tevékenységek, sporttevékenységek, ökológiai és környezetvédelmi, valamint művelődési-művészeti tevékenységek megszervezésére és megvalósítására, mint például:

- vallási létesítmények – egyházak, kolostorok, templomok látogatása,

- múzeum, galéria, emlékgyűjtemény látogatása,

- tájház, történelmi helyszín látogatása,

- nemzeti park, természetvédelmi rezervátum látogatása,

- az iskola és környezete fásítása és rendezése céljából szervezett cselekmények,

- tevékenységek a lokális közösségben,

- sporttalálkozók,

- iskolatalálkozók,

- képző és kreatív műhelyek szervezett látogatása,

- mini kutatóprojektek szervezése,

- tagozatok közti szórakoztató barátkozás.

Az iskola éves munkatervébe be kell tervezni azt a napot, amelyen a tanulók számára megszervezi az újvidéki Útmutató (Putokazi) elnevezésű Nemzetközi Oktatási Kiállítás látogatását. Ha ez a tevékenység tanítási napon történik, az iskola köteles meghatározni a mulasztott oktató-nevelő munka pótlásának módját a látogatás szerinti félév végéig.

Az iskola éves munkatervében meg kell határozni a kirándulásokat és a kirándulások miatt elmaradó tanítási napok pótlásának idejét,

Ha az iskolanap a naptár szerint tanítási nap, az iskola azt a napot az éves munkatervében meghatározott módon fogja pótolni.

Az első félév befejeztével a tanulmányi eredmények közlése és az értesítőkönyvek kiosztása az iskola éves munkatervében megállapított időpontban történik, jelen Szabályzattal összhangban.

A bizonyítványok kiosztása, a hároméves képzés végén a záróvizsga teljesítése és az érettségi vizsga teljesítése a négyéves képzés végén, valamint a diplomák kiosztása az iskola éves munkatervében megállapított időpontban történik, jelen Szabályzattal összhangban.

14. szakasz

A tanítás 2020. szeptember 5-én, szombaton, a hétfői órarend szerint folyik.

A tanítás 2020. október 1-jén, csütörtökön, a hétfői órarend szerint folyik.

A tanítás 2020. november 3-án, kedden, a pénteki órarend szerint folyik.

15. szakasz

Ez a Szabályzat a Vajdaság AT Hivatalos Lapjában való közzétételét követő nyolcadik napon lép hatályba, és Az államigazgatásról szóló törvény (Az SZK Hivatalos Közlönye, 79/2005., 101/2007., 95/2010., 99/2014., 47/2018. és 30/2010. szám – más törvény) 53. szakaszának 2. bekezdése alapján közzé kell tenni Az SZK Hivatalos Közlönyében is.

Tartományi Oktatási, Jogalkotási, Közigazgatási és Nemzeti Kisebbségi − Nemzeti Közösségi Titkárság

Szám: 128-611-7/2020-01

Újvidék, 2020. május 26.

 Nyilas Mihály, s. k.

TARTOMÁNYI TITKÁR